CELEX: 62015CN0516
Language: fi
Date: 2015-09-24 00:00:00
Title: Asia C-516/15 P: Valitus, jonka Akzo Nobel NV, Akzo Nobel Chemicals GmbH ja Akzo Nobel Chemicals BV ovat tehneet 24.9.2015 unionin yleisen tuomioistuimen (neljäs jaosto) asiassa T-47/10, Akzo Nobel ym. v. komissio, 15.7.2015 antamasta tuomiosta

7.12.2015   
            
            
               FI
            
            
               Euroopan unionin virallinen lehti
            
            
               C 406/22
            
         Valitus, jonka Akzo Nobel NV, Akzo Nobel Chemicals GmbH ja Akzo Nobel Chemicals BV ovat tehneet 24.9.2015 unionin yleisen tuomioistuimen (neljäs jaosto) asiassa T-47/10, Akzo Nobel ym. v. komissio, 15.7.2015 antamasta tuomiosta
   (Asia C-516/15 P)
   (2015/C 406/23)
   Oikeudenkäyntikieli: englanti
   
      Asianosaiset
   
   
      Valittajat: Akzo Nobel NV, Akzo Nobel Chemicals GmbH ja Akzo Nobel Chemicals BV (edustajat: advocaat C. Swaak ja advocaat R. Wesseling)
   
      Muut osapuolet: Euroopan komissio ja Akcros Chemicals Ltd
   
      Vaatimukset
   
   Valittajat vaativat, että unionin tuomioistuin
   
               —
            
            
               kumoaa unionin yleisen tuomioistuimen 15.7.2015 antaman tuomion asiassa T-47/10 siltä osin kuin siinä todetaan, että Akzo Nobel Chemicals GmbH:lle ja Akzo Nobel Chemicals B.V:lle alun perin määrätyt sakot niiden osallistumisesta kilpailusääntöjen rikkomisiin voidaan yhä osoittaa Akzo Nobel N.V:lle sen jälkeen, kun unionin yleinen tuomioistuin kumosi kyseiset sakot
            
         
               —
            
            
               kumoaa vuoden 2009 päätöksen siltä osin kuin siinä todetaan Akzo Nobel Chemicals GmbH:n ja AkzoNobel Chemicals B.V:n osallistuneen kilpailusääntöjen rikkomisiin ja etenkin päätöksen 1 artiklan 1 kohdan b alakohdan ja 2 kohdan b alakohdan
            
         
               —
            
            
               kumoaa vuoden 2009 päätöksen siltä osin kuin siinä katsotaan Akzo Nobel N.V:n olevan vastuussa ja/tai määrätään tälle sakko Akzo Nobel Chemicals GmbH:n ja AkzoNobel Chemicals B.V:n lainvastaisen menettelyn johdosta ja etenkin päätöksen 1 artiklan 1 kohdan a alakohdan ajalta 24.2.1987–28.6.1993 sekä 1 artiklan 2 kohdan a alakohdan ajalta 11.9.1991–28.6.1993 ja/tai 2 artiklan 6 ja 23 alakohdan taikka vaihtoehtoisesti
            
         
               —
            
            
               kumoaa unionin yleisen tuomioistuimen 15.7.2015 antaman tuomion asiassa T-47/10 ja palauttaa asian unionin yleiseen tuomioistuimeen, jotta tämä voi tehdä kaikki tarpeelliset asiaratkaisut
            
         
               —
            
            
               velvoittaa komission korvaamaan tästä muutoksenhausta aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Valituksensa tueksi valittajat väittävät, että unionin yleinen tuomioistuin teki oikeudellisen virheen emoyhtiöiden vastuuta koskevien sääntöjen soveltamisessa todetessaan, että Akzo Nobel N.V:n voidaan yhä katsoa olevan vastuussa tytäryhtiöille alun perin määrätyistä mutta unionin yleisen tuomioistuimen kumoamista sakoista.
   Esillä olevan kaltaisessa tilanteessa, jossa emoyhtiön vastuu on puhtaasti sen tytäryhtiöiden vastuusta johdettua vastuuta, kyseisen emoyhtiön vastuu ei voi ylittää viime kädessä tytäryhtiöiden vastuun määrää. Akzo Nobel Chemicals GmbH:lle ja Akzo Nobel Chemicals B.V:lle määrättyjen sakkojen kumoamisesta olisi täten pitänyt seurata Akzo Nobel N.V:lle määrätyn sakon kumoaminen.
   Tämä on sitäkin tärkeämpää käsiteltävässä asiassa, jossa Akzo Nobel Chemicals GmbH:lle ja Akzo Nobel Chemicals B.V:lle määrättyjen sakkojen kumoamisesta olisi myös pitänyt seurata koko päätöksen kumoaminen näiden kahden oikeushenkilön osalta.
   Unionin tuomioistuimen antaman tuomion ArcelorMittal seurauksena komissio oli vuonna 2011 tilanteessa, jossa sen valtuudet määrätä sakkoja Elementisille ja Ciballe/BASF:lle olivat vanhentuneet. Komissio päätti tämän jälkeen kumota koko vuoden 2009 päätöksensä siltä osin kuin se oli osoitettu jollekin näihin kahteen konserniin kuuluvalle oikeushenkilölle.
   Jos komissio olisi noudattanut samaa lähestymistapaa Akzo Nobel Chemicals GmbH:n ja Akzo Nobel Chemicals B.V:n, osalta, jotka olivat samassa tilanteessa, se olisi kumonnut päätöksensä ja todennut, että nämä yksiköt osallistuivat rikkomiseen alun alkaen. Jos näitä samoja tilanteita olisi kohdeltu samalla tavoin, kysymys vastuun kohdentamisesta ei olisi koskaan noussut esiin, koska alun alkaenkaan ei olisi ollut tarvetta kohdentaa vastuuta sakosta Akzo Nobel N.V:lle taikka oikeudellista perustaa tälle.